de lande beemde en huysinghe gelegen te buedinghen toebehoiren
der voirs jouffr te houden te hebben en te wynne van halfmte
lestled eene tmijn van sesse jaen deen nae dande vvolgen
Elcx jairs denbynne om en voe de voirs lande twintich
mudden rogs pag cu vano d mate va leeuwe en de voirs
beemde die hij noch gehouden heeft om en voe lxx scilde tstuc
te xv st iii plc p st alle jae tvoirs coren s andriesmisse
apostels te betalen en te buedinge op der voirs jouffr
solde te leven quol ass En tvoirs gelt half s jansmisse
en half s mtensmisse desgelijcx te betalen quol ass daff
hij jairlijcx sal moete betalen vier hollan gulden in afcortinge
d voirs somen vande come uute goeden gaen It vanden
voirs xx mudden rox sal de voirs wynne betalen aen divse
buyte pachte drie mudden die hem aen tvoirs coren jairlijcx corte
selen En oft d enich gebreck oft schade gevuerde mits d betge
vande voirs comen die sal de wynne moete drage It de
voirs wynne sal de voirs lande geheelijc wynne en werve
gelijc reengenoote bove en beneden It de wynne sal de
vliete veghen en ruyme tot sijne laste alsoet gewoenlijc
es het en wae dat sundlinge gebode quame van m gened
hen wege dat sal willem doen reparen en de voirs joffr
salc hem cortten ten yersten tmijne die hij sculdich sal sijn
En liet hij enighe schade dop come dat sal hij oft sijne
borghe moete drage op huen cost En desgelijcx sal hij houde
de straten en boedem tot sijne laste It de voirs wyne
sal de huylinge houden in goeden state vand onderst
rijkelen nedweert wel en loflijc soe ande wynne doen en
alsoet behoirt en dat te doen gelijc gewoenlijc es It noch
sal hij jairlijcx verdecken aende voirs huyse ii walmen
tot sijne laste sond enige cost oft last d voirs jouffr
en dair aff bescheet doen En waert dat hij te nauwe
dede op deen jair dat sal mijn d voirs jouffr te baten
come op dande jair It noch es vorweerde wairt dat
sake dat men moest maken enighe tymeringhe oft nouwe
daken dat sal de wynne doen maken en vleggen op der
voirs jouffr cost en sij saelt hem cortten ten yersten tmijne
dair nae volgen It oft geviele dat de beemde vdrouken